ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2439/97 υποβολή: Friedhelm Frischenschlager (ELDR) προς την Επιτροπή (16 Iουλίου 1997)

Θέμα: Πρόγραμμα δράσης SOCRATES

Κατά τα τελευταία χρόνια έχει καταστεί σαφές ότι η συμβολή του προγράμματος δράσης SOCRATES στον τομέα της ευρωπαϊκής εκπαίδευσης είναι σημαντική.

Λαμβάνοντας υπόψη πόσο γνωστό και πόσο δημοφιλές είναι το πρόγραμμα SOCRATES καθώς και την συμμετοχή των νέων κρατών μελών στο πρόγραμμα αυτό, οι χρηματοδοτικοί πόροι που διατίθενται φαίνονται πολύ περιορισμένοι.

- Πρόκειται να υποβαθμιστεί η ποιότητα του προγράμματος SOCRATES λόγω της συνεργασίας με τις νέες χώρες της Κεντρικής και Ανατολικής Ευρώπης;

- Με ποιό τρόπο σκοπεύει η Επιτροπή να αυξήσει περισσότερο τη διαφάνεια κατά την χορήγηση χρηματοδοτικών πόρων προκειμένου να περιοριστούν οι καταχρήσεις;

- Τί ποσό έχει διατεθεί - σε Ecu - στην Αυστρία κατά τα τελευταία δύο χρόνια στο πλαίσιο του προγράμματος αυτού; Τί ποσοστό χρησιμοποιήθηκε στα δύο νέα κράτη μέλη, στην Φινλανδία και στη Σουηδία, σε σύγκριση με την Αυστρία;

- Πόσες υποτροφίες κινητικότητας και πόσα συμβόλαια διδασκαλίας σε χώρες της αλλοδαπής έχουν χρησιμοποιηθεί για καθηγητές, επιμελητές και σπουδαστές; Τί ποσοστό από τις διαθέσιμες πιστώσεις έχει χρησιμοποιηθεί από ενδιαφερόμενα άτομα στην Αυστρία, σε σύγκριση με τη Γαλλία και τη Γερμανία;

- Πόσα άτομα έχουν μετάσχει σε εκπαιδευτικά προγράμματα και σχέδια ανταλλαγής και πόσοι διδάσκαλοι ξένων γλωσσών έχουν επωφεληθεί από προγράμματα επιμόρφωσης; Σε ποιό ύψος ανέρχεται το ποσοστό των χρηματοδοτικών πόρων που χρησιμοποιήθηκαν από ενδιαφερόμενα άτομα στην Αυστρία, σε σύγκριση με την Ιταλία και το Ηνωμένο Βασίλειο;

- Τί προτεραιότητες θα καθορίσει η Επιτροπή στα προσεχή δύο χρόνια στον εκπαιδευτικό τομέα;

Απάντηση της κας Cresson εξ ονόματος της Επιτροπής (7 Οκτωβρίου 1997)

Η Επιτροπή παρατηρεί ότι η ερώτηση αυτή ταυτίζεται με τη γραπτή ερώτηση υπ' αριθ. E-2347/97 την οποία είχε υποβάλει το Αξιότιμο Μέλος του Κοινοβουλίου.

Κατά συνέπεια η Επιτροπή παρακαλεί το Αξιότιμο Μέλος του Κοινοβουλίου να ανατρέξει στην απάντηση που έχει ήδη δοθεί ((βλέπε σελίδα 61. )) στην εν λόγω ερώτηση.
ΓΡΑΠΤΗ ΕΡΩΤΗΣΗ E-2522/97 υποβολή: Νικήτας Κακλαμάνης (UPE) προς την Επιτροπή (24 Iουλίου 1997)

Θέμα: Κατάταξη των νεοπροσμαβανόμενων υπαλλήλων της Επιτροπής σε βαθμούς και κλιμάκια

Επειδή επικρατεί ασάφεια σχετικά με τον τρόπο με τον οποίο η Ευρωπαϊκή Επιτροπή κατατάσσει τους προσλαμβανόμενους υπαλλήλους της κατά την ανάληψη των καθηκόντων τους σε «βαθμούς («grades») και «κλιμάκια» («steps»), θα ήθελα να πληροφορηθώ:

1. Ποιά είναι τα κριτήρια για την κατάταξη των νεοπροσλαμβανομένων υπαλλήλων στην Επιτροπή.

2. Με δεδομένες τις υφιστάμενες ασάφειες στον «Κανονισμό Υπηρεσιακής Κατάστασης», θα ήθελα να μάθω ποιά έγγραφα ή εκδόσεις υπάρχουν που δίνουν πλήρεις εξηγήσεις για τον τρόπο κατάταξης των υπαλλήλων σε μισθολογικούς βαθμούς («grades») και κλιμάκια («steps») και αν σε αυτά τα έγγραφα έχει ελεύθερη πρόσβαση το κοινό και, βεβαίως, οι άμεσως ενδιαφερόμενοι.

Απάντηση του κ. Liikanen εξ ονόματος της Επιτροπής (22 Σεπτεμβρίου 1997)

Η κατάταξη σε βαθμούς και κλιμάκια πραγματοποιείται από την αρμόδια για τους διορισμούς αρχή (AIPN) μετά τη γνώμη της ισομερούς επιτροπής κατάταξης.

Η εν λόγω επιτροπή εργάζεται σύμφωνα με κριτήρια που εφαρμόζονται από το 1983 και τα οποία αναπροσαρμόστηκαν στις 7 Φεβρουαρίου 1996.

Αντίγραφο της απόφασης σχετικά με τα κριτήρια που εφαρμόζονται στο διορισμό σε βαθμούς και στην κατάταξη σε κλιμάκια κατά την πρόσληψη, απόφαση η οποία διανέμεται κατά την έναρξη των καθηκόντων ή κοινοποιείται κατόπιν απλής αίτησης των μονίμων ή εκτάκτων υπαλλήλων, αποστέλλεται απευθείας στο αξιότιμο μέλος καθώς και στη Γενική Γραμματεία του Κοινοβουλίου.

Εξάλλου, υπάρχει ένας κανονισμός παρέκκλισης για τους υπηκόους των νέων κρατών μελών που επίσης αποστέλλεται στο αξιότιμο μέλος του Κοινοβουλίου.
ΓΡΑΠΤΗ ΕΡΩΤΗΣΗ E-2192/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός 258/97 για τα νέα τρόφιμα και τα νέα συστατικά τροφίμων - Καταγραφή «νέων τροφίμων» και «νέων συστατικών τροφίμων» και σχετικές εγγυήσεις ασφαλείας

Είναι υποχρεωμένες οι αρμόδιες αρχές να καταγράφουν τα τρόφιμα στα οποία οι διάφοροι παραγωγοί προσθέτουν γενετικώς τροποποιημένα προϊόντα, ώστε, σε περίπτωση που η κατανάλωσή τους επιφέρει μη δυνάμενες να αποκλεισθούν με τα σημερινά δεδομένα βλάβες στην υγεία των καταναλωτών, τα τρόφιμα αυτά να μπορούν να αποσύρονται πλήρως από την αγορά;

Κοινή απάντηση στις γραπτές ερωτήσεις Ε-2192/97 και Ε-2204/97 (28 Οκτωβρίου 1997)

Με την επιφύλαξη των εθνικών διατάξεων, παραδείγματος χάριν από το άρθρο 5 του κανονισμού ο οποίος αναφέρεται από την αξιότιμη κα Βουλευτή, η δημοσίευση περίληψης της κοινοποίησης. Το ίδιο ισχύεικαι γις αποφάσεις οι οποίες λαμβάνονται βάσει του άρθρου 7 παράγραφος 3 του κανονισνού.

Οι διατάξεις αυτές διευκόλυναν ένα κράτος μέλος να εφαρμόσει, ενδοχομένως, το άρθρο 12 αυτού του κανονισμού, για τον περιορισμό ή την αναστολή της εμπορίας ή της χρήσης στην επικράτειά του ενός τροφίμου ή ενός συστατικού τροφίμου το οποίο ενέχει κινδύνους για την υγεία.

Τέλος, με την εποιφύλαξη των διατάξεων του άρθρου 10 του κανονισμού, των εθνικών διατάξεων, και ενδεχομένως των διατάξεων του άρθρου 22 της οδηγίας 90/220/ΕΟΚ ((ΕΕ L 117 της 8.5.1990. )), το άρθρο 14 προβλέπει έκθεση της Επιτροπής για την εφαρμογή του κανονισμού και εξέταση «των επιπτώσεων του στην ενημέρωση των καταναλωτών».
ΓΡΑΠΤΗ ΕΡΩΤΗΣΗ E-2146/97 υποβολή: Hiltrud Breyer (V) προς το Συμβούλιο (24 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Κυρώσεις λόγω μη τήρησης των διατάξεων περί επισήμανσης

1. Τί πειθαρχικά μέτρα προβλέπονται σε περίπτωση που δεν τηρούνται οι διατάξεις περί επισήμανσης;

2. Υπάρχει σχετικός κατάλογος επιβολής προστίμων;

Κοινή απάντηση στις γραπτές ερωτήσεις Ε-2144/97, Ε-2146/97 και Ε-2152/97 (20 Οκτωβρίου 1997)

Με την επιφύλαξη της εφαρμογής της παραγράφου 3 του άρθρου 8, ο κανονισμός αριθ. 258/97 δεν προβλέπει ειδικότερα τη σύσταση οργανισμών ελέγχου ή εποπτείας, όπως αυτούς που αναφέρει η αξιότιμη κα βουλευτής.

Οι λεπτομερείς κανόνες πρακτικού ελέγχου της εφαρμογής αυτού του κανονισμού σε εθνικό επίπεδο υπάγονται στην αρμοδιότητα των κρατών μελών.
ΓΡΑΠΤΗ ΕΡΩΤΗΣΗ E-2176/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός περί νέων τροφίμων 258/97 - Αποδεικτικές μέθοδοι

Για τη διάκριση μεταξύ προϊόντων που παράγονται με γενετικές μεθόδους και προϊόντων για τα οποία δεν χρησιμοποιούνται τέτοιες μέθοδοι, θα χρησιμοποιείται ως αποδεικτικό στοιχείο μόνο η νεα, γενετικώς δημιουργημένη πρωτεΐνη;

Κοινή απάντηση στις γραπτές ερωτήσεις Ε-2160/97, Ε-2162/97, Ε-2164/97, Ε-2166/97, Ε-2176/97, Ε-2178/97, Ε-2180/97, Ε-2182/97 και Ε-2186/97 (28 Οκτωβρίου 1997)

Οπως καθορίζεται στο άρθρο 8, παράγραφος 1, στο α), του κανονισμού 258/97 ((ΕΕ L 43 της 14.2.1997. )), μια κατάλληλη ανάλυση πρέπει να επιτρέπει, ενδεχομένως, να καταδειχθεί ότι ορισμένα χαρακτηριστικά ενός τροφίμου ή συστατικού τροφίμου «είναι διαφορετικά σε σύγκριση με ένα συμβατικό τρόφιμο ή συστατικό τροφίμου, έχοντας υπόψη τα αποδεκτά όρια των φυσικών παραλλαγών για τα χαρακτηριστικά αυτά». Υπενθυμίζεται εξάλλου ότι οι ενδεχόμενοι κανόνες εφαρμογής του άρθρου 8 θα υιοθετηθούν σύμφωνα με τη διαδικασία (επιτροπής) η οποία προβλέπεται στο άρθρο 13.

Η διατύπωση των ερωτήσεων δεν επιτρέπει τον προσδιορισμό των ελέγχων στους οποίους αναφέρεται η αξιότιμη κα Βουλευτής. Σε κάθε περίπτωση πάντως, εφαρμόζονται οι γενιδκές διατάξεις της κοινοτικής νομοθεσίας σε θέματα ελέγχου των τροφίμων.

Όσον αφορά τις αξιολογήσεις που πρέπει να διενερηθούν βάσει των άρθροων 4 και 6 του κανονισμού 258/97, ο τρόπος εφαρμογής τους, και συγκεκριμένα ο ρόλος των κρατών μελών σε σχέση με τους οργανισμούς αξιολόγησης, προβλέπεται στο άρθρο 4, παράγραφος 3, και στο άρθρο 6, παράγραφοι 2 έως 4 συμπληρωμένα, ενδεχομένως, από τα άρθρα 7 και 9. Αυτές οι τελικές διατάξεις συμπληρώνονται ενδεχομένως από τις σχετικές διατάξεις της οδηγίας 90/220/ΕΟΚ ((ΕΕ L 117 της 8.5.1990. )).

Όσον φαορά τις μεθόδους ανάλυσης, υπενθυμίζεται ότι το άρθρο 4 της οδηγίας 93/99/ΕΟΚ ((ΕΕ L 290 της 24.11.1993. )) προβλέπει ότι τα κράτη μέλη εξασφαλίζουν ότι η κύρωση των μεθόδων ανάλυσης πυο εφαρμόζονται στα πλαίσια επισήμου ελέγχου των τροφίμων ανταποκρίνεται, όταν είναι δυνατόν, σε ορισμένα κριτήρια που καθορίζονται από τη οδηγία 85/591/ΕΟΚ ((ΕΕ L 372 της 31.12.1985. )) για την καθιέρωση κοινοτικών τρόπων δειγματοληψίας και μεθόδων ανάλυσης για τον έλεγχο των τροφίμων.
ΓΡΑΠΤΗ ΕΡΩΤΗΣΗ E-2484/97 υποβολή: Doeke Eisma (ELDR) προς την Επιτροπή (16 Iουλίου 1997)

Θέμα: Ειδικοί φόροι κατανάλωσης επί του καπνού σε τσιγάρα παρασκευασμένα από φαρμακευτικά βότανα.

Σε απάντηση της ερώτησης Ε-0480/97 ((ΕΕ C 319 της 18.10.1997, σελ. 88. )), η Επιτροπή δήλωσε στις 4 Απριλίου 1997 ότι θα πραγματοποιούσε μια έρευνα για την κατάσταση που επικρατεί σχετικά με το τσιγάρο που παρασκευάζεται από φαρμακευτικά βότανα της Planterette Monte Verdo σε σχέση με τους διαφορετικούς συντελεστές ειδικών φόρων κατανάλωσης που εφαρμόζονται στα κράτη μέλη.

Εχει η Επιτροπή πραγματοποιήσει την εν λόγω έρευνα;

Εάν όχι, για ποιούς λόγους;

Εάν ναι, πότε μπορούν να αναμένονται τα αποτελέσματα;

Απάντηση του κ. M. Monti εξ ονόματος της Επιτροπής (18 Σεπτεμβρίου 1997)

Η Επιτροπή ζήτησε πληροφορίες από τα διάφορα κράτη μέλη σχετικά με την φορολογική μεταχείριση των ιατρικών τσιγάρων που παρασκευάζονται από βότανα.

Προς το παρόν, το κατά πόσο τα προϊόντα αυτά πρέπει να θεωρηθούν ως τσιγάρα και να υπαχθούν στο καθεστώς των ειδικών φόρων κατανάλωσης εξετάζεται δικαστικά σε ένα από τα κράτη μέλη.

Εν αναμονή της σχετικής απόφασης, η Επιτροπή μελετά την κατάσταση που επικρατεί στα διάφορα κράτη μέλη.
ΓΡΑΠΤΗ ΕΡΩΤΗΣΗ E-2316/97 υποβολή: James Nicholson (I-EDN) προς την Επιτροπή (3 Iουλίου 1997)

Θέμα: Οδηγία 80/68/ΕΟΚ περί υπογείων υδάτων

Προσφάτως πραγματοποιήθηκε μια δημόσια εξέταση σχετικά με την υποβολή μιας αιτήσεως για τη δημιουργία χωματερής χωρητικότητας δεκατριών εκατομμυρίων κυβικών μέτρων κοντά στο Larne Lough, της Κομητείας Antrim. Οι υποβάλλοντες την αίτηση ανέφεραν ότι οι εκτιμήσεις τους σχετικά με τις δυνητικές απορρίψεις λυμάτων στη θάλασσα προβλέπουν την παρουσία ουσιών που περιλαμβάνονται στην Οδηγία 80/68/ΕΟΚ ((ΕΕ L 20 της 26.1.1980, σελ. 43. )) περί της προστασίας των υπογείων υδάτων από τη ρύπανση. Οι αντιτιθέμενοι στη δημιουργία της χωματερής διατύπωσαν την άποψη ότι οι υποβάλλοντες την αίτηση δεν έλαβαν υπόψη τις υποχρεώσεις που προβλέπονται από την εν λόγω οδηγία και την ισχύουσα για τα θέματα αυτά νομοθεσία στη Βόρειο Ιρλανδία.

Πώς αξιολογεί η Επιτροπή ένα τέτοιο σχέδιο το οποίο, σύμφωνα με τους αντιτιθέμενους σ' αυτό, έχει καταρτιστεί χωρίς να λαμβάνεται δεόντως υπόψη η Οδηγία 80/68/ΕΟΚ σχετικά με τα υπόγεια ύδατα;

Διαθέτει η Επιτροπή κάποιο μηχανισμό για να υποβάλει εκ νέου σε μια περισσότερο ενδελεχή εξέταση την απόφαση των αρμοδίων αρχών της Βορείου Ιρλανδίας, σε περίπτωση που προχωρήσουν στη χορήγηση άδειας για τη δημιουργία της χωματερής χωρίς να ληφθούν δεόντως υπόψη σχετικές οδηγίες της ΕΟΚ;

Απάντηση της κας Bjerregaard εξ ονόματος της Επιτροπής (18 Σεπτεμβρίου 1997)

Σε απάντηση του ισχυρισμού, εκ μέρους των αντιτιθεμένων, ότι η αίτηση προγραμματισμού καταρτίσθηκε χωρίς να ληφθεί δεόντως υπόψη η οδηγία 80/68/ΕΟΚ του Συμβουλίου της 17ης Δεκεμβρίου 1979 περί προστασίας των υπογείων υδάτων από την ρύπανση που προέρχεται από ορισμένες επικίνδυνες ουσίες, το πρώτο ζήτημα που πρέπει να διευκρινισθεί είναι κατά πόσον η αίτηση ακολουθεί τις σχετικές εθνικές διατάξεις ή κατευθυντήριες γραμμές. Εάν δεν τις ακολουθεί, αρμόδιες για τα περαιτέρω είναι οι εθνικές αρχές.

Εάν ωστόσο αποδειχθεί ότι η αίτηση ανταποκρίνεται μεν προς τις εθνικές νομοθετικές διατάξεις ή κατευθυντήριες γραμμές για το ζήτημα αυτό, πλην όμως αυτές θεωρούνται ως εσφαλμένως ή ανεπαρκώς μεταφέρουσες την σχετική Οδηγία στο εθνικό δίκαιο, τότε - απαντώντας στο δεύτερο ερώτημα - η Επιτροπή δύναται να καταχωρήσει την κατάθεση καταγγελίας, που ενδεχομένως οδηγήσει στην κίνηση διαδικασίας επί παραβάσει κατά του συγκεκριμένου κράτους μέλους, βάσει του άρθρου 169 της συνθήκης ΕΚ.
ΓΡΑΠΤΗ ΕΡΩΤΗΣΗ E-2837/97 υποβολή: Eolo Parodi (UPE) και Giancarlo Ligabue (UPE) προς την Επιτροπή (1 Σεπτεμβρίου 1997)

Θέμα: Διαδικασία ελέγχου των κρατικών ενισχύσεων

Στις 25 Φεβρουαρίου 1997 κατατέθηκε στο Ιταλικό Κοινοβούλιο το νομοσχέδιο αριθ. 3270 για την αναδιάρθρωση των μεταφορών με αυτοκίνητο και την ανάπτυξη των μεταφορών με πολλαπλά μέσα. Σύμφωνα με το άρθρο 93 παράγραφος 3 της Συνθήκης, η Ιταλική Κυβέρνηση προέβη στη διαβίβαση του νομοσχεδίου στη Γενική Διεύθυνση VII, προκειμένου η τελευταία να εξετάσει κατά πόσον το κείμενο του νομοσχεδίου συνάδει με την κείμενη ευρωπαϊκή νομοθεσία, ιδίως δε με τον κανονισμό 1107/70 ((ΕΕ L 130 της 15.06.1970, σελ. 1)), όπως τροποποιήθηκε τελευταία από τον κανονισμό 543/97 ((ΕΕ L 84 της 26.03.1997, σελ. 6)) για τις ενισχύσεις που παρέχονται στον τομέα των σιδηροδρομικών, οδικών και πλωτών μεταφορών.

Με επιστολή που απηύθυνε στις 23 Μαΐου 1997 η Γενική Διεύθυνση VII στη Μόνιμη Αντιπροσωπεία της Ιταλίας στις Ευρωπαϊκές Κοινότητες, ο Γενικός Διευθυντής κ. Coleman, εξ ονόματος της Επιτροπής, διαπίστωσε, ύστερα από μία πρώτη ανάγνωση του κειμένου, ότι ήταν απαραίτητη η παροχή συμπληρωματικών πληροφοριών.

Κατά την Επιτροπή, οι πληροφορίες αυτές θα πρέπει να διασαφηνίζουν ειδικότερα το περιεχόμενο ορισμένων διατάξεων και να παρέχουν διευκρινίσεις ως προς τα κίνητρα της κυβέρνησης σε σχέση με το κοινοτικό συμφέρον. Δεδομένου ότι σε ένα περίπου χρόνο προβλέπεται η πλήρης κατάργηση των περιορισμών και ότι, κατά συνέπεια, είναι απαραίτητο να διασφαλισθεί για τον ιταλικό τομέα οδικών μεταφορών ένα νομικό πλαίσιο που να καθιστά δυνατή την αναδιάρθρωσή του πριν από την ημερομηνία αυτή, ερωτάται η Επιτροπή:

1. Σε ποιό στάδιο βρίσκεται η εξέλιξη της διαδικασίας ελέγχου και πότε προτίθεται να λάβει οριστική θέση για το θέμα αυτό;

2. Στο παρόν στάδιο της διαδικασίας, ποιές είναι οι συμπληρωματικές πληροφορίες που έδωσαν οι ιταλικές αρχές; Είναι αυτές επαρκείς ώστε οι διατάξεις που περιέχονται στο νομοσχέδιο να θεωρηθούν συμβατές με την ισχύουσα κοινοτική νομοθεσία και τις διατάξεις της Συνθήκης;

Απάντηση του κ. Kinnock εξ ονόματος της Επιτροπής (19 Σεπτεμβρίου 1997)

Το νομοσχέδιο στο οποίο αναφέρεται το Αξιότιμο Μέλος του Κοινοβουλίου κοινοποιήθηκε στην Επιτροπή στις 24 Απριλίου 1997. Λόγω της ποικιλομορφίας των προτεινόμενων μέτρων και της γενικότητας των διατάξεων του νομοσχεδίου, η Επιτροπή ζήτησε συμπληρωματικές πληροφορίες προκειμένου να δυνηθεί να εξετάσει τη συμβατότητα της εν λόγω ενίσχυσης με την κοινοτική νομοθεσία. Μετά από αίτηση των ιταλικών αρχών, πραγματοποιήθηκε συνεδρίαση με την Επιτροπή στις 11 Ιουλίου 1997. Η συνεδρίαση αυτή συνέβαλε στην αποσαφήνιση, όχι μόνο των στόχων των ιταλικών αρχών, αλλά και διάφορων άλλων πλευρών του μέτρου. Οι ιταλικές αρχές δήλωσαν ότι θα αποστείλουν στο αμέσως προσεχές μέλλον στην Επιτροπή τροποποιημένη έκδοση του νομοσχεδίου, στην οποία θα διευκρινίζονται ορισμένες πτυχές.

Η Επιτροπή αναγνωρίζει τη σπουδαιότητα του θέματος για την απελευθέρωση των οδικών μεταφορών. Φυσικά, μόλις η Επιτροπή λάβει απάντηση στο αίτημά της για συμπληρωματικές πληροφορίες και, όπως συμφωνήθηκε, το αναθεωρημένο νομοσχέδιο, θα γνωμοδοτήσει το συντομότερο δυνατόν.
ΓΡΑΠΤΗ ΕΡΩΤΗΣΗ E-2651/97 υποβολή: Roberto Mezzaroma (UPE) προς την Επιτροπή (1 Σεπτεμβρίου 1997)

Θέμα: Κοπή του ενιαίου νομίσματος

Έχουμε ενημερωθεί ότι στις 9 Ιουνίου 1997 το Συμβούλιο Υπουργών Οικονομικών ενέκρινε το σχέδιο κανονισμού σχετικά με τα υλικά και το μέγεθος των νομισμάτων του συστήματος EUROCOINS. Βάσει αυτού του σχεδίου κανονισμού, το οποίο εγκρίθηκε επίσης και στην πρόσφατη σύνοδο κορυφής του Άμστερνταμ, από τα υλικά αποκλείεται εντελώς ο ανοξείδωτος χάλυβας.

Υπογραμμίζεται ότι ο ανοξείδωτος χάλυβας παρουσιάζει τα ακόλουθα πλεονεκτήματα:

1. οικονομικά: οικονομία άνω των 300 εκατ. Ecu για τα τρία μέσα μεγέθη κοπής (0,1, 0,2, 0,5 EURO),

2. τεχνικά: εύκολη δυνατότητα κοπής, μεγαλύτερη διάρκεια ζωής όσον αφορά την αισθητική παρουσία και τις διαστάσεις του, κατάλληλος για χρήση σε αυτόματες συσκευές που λειτουργούν με κερματοδέκτη,

3. υγειονομικά: ο ανοξείδωτος χάλυβας που χρησιμοποιείται για τα νομίσματα που παράγονται από τα νομισματοκοπεία των περισσότερων κρατών μελών δεν παρουσιάζει καμία αρνητική επίπτωση στην υγεία των καταναλωτών,

4. δυνατότητα ανακύκλωσης: ο ανοξείδωτος χάλυβας παρασκευάζεται χρησιμοποιώντας κατά 80% περίπου παλαιά μέταλλα και το προϊόν μπορεί να επαναχρησιμοποιηθεί κατά 100%,

5. οικοτοξικότητα: τα ανοξείδωτα προϊόντα δεν παρουσιάζουν κανένα πρόβλημα οικολογικού χαρακτήρα,

6. εφοδιασμός: δεν υπάρχουν προβλήματα για την παρασκευή του νομίσματος EURO (περίπου 300.000 τόνοι).

Επί τη βάσει ποίων πρωτοβουλιών και για ποιους λόγους έχουν επιλεγεί μέχρι σήμερα μόνο κέρματα τα οποία κατασκευάζονται από χαλκό και κράματα αυτού αποκλείοντας τον ανοξείδωτο χάλυβα που αποτελεί ένα τυπικό ευρωπαϊκό προϊόν (44% της παγκόσμιας παραγωγής);

Aπάντηση του κ. de Silguy εξ ονόματος της Επιτροπής (23 Σεπτεμβρίου 1997)

Η Επιτροπή εξέδωσε στις 29 Μαΐου 1997 πρόταση κανονισμού για την ονομαστική αξία και τις τεχνικές προδιαγραφές κερμάτων σε ευρώ ((ΕΕ C 208 της 9.7.1997 )), για την οποία συμφώνησε επί της αρχής το Συμβούλιο ΕΚΟΦΙΝ της 9ης Ιουνίου 1997. Η πρόταση αυτή αποτελεί τον καρπό προπαρασκευαστικών εργασιών που διεξήγαγαν οι διευθυντές των εθνικών νομισματοκοπείων από το 1994 και των έντονων διαβουλεύσεων με τις ομάδες χρηστών (καταναλωτές, άτομα με προβλήματα όρασης και τυφλοί, τομέας μηχανημάτων αυτόματης διανομής).

Όσοναφορά τα επιλεγέντα υλικά, πρέπει να σημειωθεί ότι τα υλικά αυτά ανταποκρίνονται σε μία δέσμη προδιαγραφών, ιδίως τεχνικών, καθώς και απαιτήσεων από άποψη δημόσιας υγείας και ασφάλειας.

Η επιλογή των υλικών έγινε βάσει των αποτελεσμάτων πολυάριθμων δοκιμών που πραγματοποιήθηκαν σε ευρύ φάσμα μετάλλων, μεταξύ των οποίων συμπεριλαμβανόταν και ο ανοξείδωτος χάλυβας. Παράλληλα ελέγχθηκε και η διαθεσιμότητα επαρκούς παραγωγικής ικανότητας για τα προαναφερθέντα υλικά.

Ο ανοξείδωτος χάλυβας δεν περιλαμβάνεται μεταξύ των προταθέντων υλικών κυρίως διότι δεν ανταποκρίνεται σε όλα τα απαιτούμενα κριτήρια ασφάλειας και λόγω του υψηλού κόστους παραγωγής που οφείλεται στη φθορά των σχετικών μηχανημάτων.
ΓΡΑΠΤΗ ΕΡΩΤΗΣΗ E-1133/97 υποβολή: Carlos Robles Piquer (PPE) προς το Συμβούλιο (24 Μαρτίου 1997)

Θέμα: Νέα Οργάνωση Έρευνας και Ανάπτυξης του ΝΑΤΟ

Στα τέλη του Νοεμβρίου 1996 πραγματοποίησε την πρώτη συνεδρίασή του το Συμβούλιο Ε& Τ, ως νέο διοικητικό όργανο της Ογάνωσης ώρευνας και Τεχνολογίας του ΝΑΤΟ, το οποίο αντικαθιστά τα προηγούμενα διοικητικά συμβούλια της Ομάδας Αμυντικών Μελετών και της Συμβουλευτικής Ομάδας Αεροδιαστημικών Ερευνών και ανάπτυξης (ΑGΑRD).

Λαμβάνοντας υπόψη τη σπουδαιότητα που προσδίδει στον τομέα της αεροναυτικής τεχνολογίας το V Πρόγραμμα Πλαίσιο, καθώς και την αυξανόμενη ανάγκη να υπάρξουν στο κοινοτικο πλαίσιο τεχνολογικές αξιολογήσεις σε ισχυρή επιστημονική βάση, σκέπτεται το Συμβούλιο να προχωρήσει στην επισταμένη παρακολούθηση των εκθέσεων σχετικά με την τεχνολογική συνεργασία, οι οποίες ξεκίνησαν το 1995, και να συναγάγει, από την εν λόγω πηγή ενημέρωσης που διαθέτουν τα περισσότερα κράτη μέλη, συμπεράσματα για τις ενδεχόμενες προοπτικές ανάπτυξης της τεχνολογίας στο ειρηνικό πεδίο;

Απάντηση (17 Οκτωβρίου 1997)

Η έρευνα που αφορά την αεροναυτική τεχνολογία αποτελεί ένα από τους εξελισσόμενους τομείς στα προγράμματα-πλαίσια έρευνας και τεχνολογικής ανάπτυξης της Κοινότητας. Πολλά προγράμματα στον τομέα αυτόν χρηματοδοτούνται σήμερα από πόρους του 4ου προγράμματος-πλαισίου.

Η χρηματοδότηση αυτή καλύπτει μόνο τις πτυχές της πολιτικής αεροναυτικής τεχνολογίας δεδομένου ότι το Κοινοτικό πρόγραμμα-πλαίσιο δεν υποστηρίζει τη στρατιωτική έρευνα, η οποία δεν καλύπτεται από τη συνθήκη της ΕΚ.

Η αξιότιμη κυρία βουλευτής γνωρίζει ότι εντός του Συμβουλίου δεν υφίσταται, ούτε υπάρχει προοπτική να δημιουργηθεί μελλοντικά, ένα φόρουμ ανταλλαγής απόψεων με οργανισμούς του ΝΑΤΟ ως προς το θέμα αυτό. Συνεπώς δεν πρέπει να αναμένεται ότι το Συμβούλιο θα εξετάσει ή θα παρακολουθήσει τις εκθέσεις που αναφέρονται στην ερώτηση.
ΓΡΑΠΤΗ ΕΡΩΤΗΣΗ E-2748/97 υποβολή: Glenys Kinnock (PSE) προς την Επιτροπή (1 Σεπτεμβρίου 1997)

Θέμα: Δικαιώματα των υπαλλήλων με αναπηρίες στην Ευρωπαϊκή Ένωση

Είναι η Επιτροπή της γνώμης ότι οι νομοθεσίες των κρατών μελών διαφέρουν πολύ μεταξύ τους όσον αφορά τα δικαιώματα των υπαλλήλων με αναπηρίες;

Με ποίον τρόπο έχει επιδιώξει η Επιτροπή να αντλήσει διδάγματα από την καλλίτερη πρακτική στο συγκεκριμένο πεδίο στα κράτη μέλη την οποία και να διαδώσει;

Γνωρίζει η Επιτροπή τις πρωτοβουλίες και τα επιτεύγματα της Remploy Ltd στο Ηνωμένο Βασίλειο και θα ήταν ορθό να διδαχθεί από την εμπειρία που διαθέτουν εκεί την οποία και να μεταδώσει;

Απάντηση του κ. Flynn εξ ονόματος της Επιτροπής (2 Οκτωβρίου 1997)

Υπάρχουν πράγματι διαφορές στις νομοθεσίες των κρατών μελών σχετικά με τα δικαιώματα των εργαζομένων ατόμων με ειδικές ανάγκες.

Η Επιτροπή ανέλαβε πρωτοβουλίες με σκοπό να προσδιοριστούν οι ορθές πρακτικές και να οργανωθούν ανταλλαγές μεταξύ των κρατών μελών στον εν λόγω τομέα, κυρίως μέσω του προγράμματος Helios II και της κοινοτικής πρωτοβουλίας Απεσχόληση-Horizon. Πληροφορίες σχετικά με την εμπειρία που αποκτήθηκε από αυτές τις ενέργειες έχουν αποσταλεί απευθείας στον αξιότιμο βουλευτή και στη Γενική Γραμματεία του Κοινοβουλίου.

Η οργάνωση που αναφέρει ο αξιότιμος βουλευτής έλαβε πράγματι κοινοτική ενίσχυση στο πλαίσιο του προγράμματος και της πρωτοβουλίας που προαναφέρονται, πράγμα που επέτρεψε τη διάδοση της τεχνογνωσίας και της εμπειρίας της σε κοινοτική κλίμακα.

Εξάλλου, η Επιτροπή, στο πλαίσιο της ετήσιας έκθεσής της σχετικά με την απασχόληση στην Ευρώπη το 1997, αφιερώνει ένα ειδικό κεφάλαιο στην κατάσταση όσον αφορά την απασχόληση των ατόμων με ειδικές ανάγκες.Τέλος, συντάσσεται ανακοίνωση για την προώθηση ενιαίας στρατηγικής σχετικά με την πολιτική απασχόλησης των ατόμων με ειδικές ανάγκες.